sewing in the rain: d’octubre 2010\nSempre m'ha agradat fer els panellets a casa perquè és una manera de que els meus fills participin d'una forma amena de les tasques culinàries.També perquè és una tradició molt catalana i una de les festes(Tots Sants) més antigues del món cristià.\n-200 g. d'ametlles mòltes\n-200 g. de sucre\n-200 g. de patata bullida (sense pell)\n-300 g. de pinyons\nBarregem tots els ingredients i ho deixem reposar una estona al refrigerador.Fem boles amb la massa i les arrebossem de pinyons. Les envernissem amb la clara de l'ou, i les fiquem al forn ,ben calent, uns 10 minuts.\nTenim una fórmula màgica que cantem perquè surtin bé:\nJA TENIM UN PANELLET\nPublicat per Patricia a 22:54 Cap comentari:\nDemà és el sant de la meva filla i com ja comença a anar sola, a entrar i a sortir, li regalaré un clauer per posar les claus de casa. He aprofitat retalls. A la porta hi he posat un botonet amb forma de cor, com si fos el pany, i als costats hi he brodat unes floretes. A la part de darrera l'hi he posat el seu nom.\nPublicat per Patricia a 22:21 Cap comentari:\nHe fet una bossa amb varis compartiments per tenir ordenada tota la paperassa relacionada amb la sanitat meva i dels meus fills: carnets de salut, carnets de vacunació, targetes de la seguretat social, etc. D'aquesta manera puc trobar el que necessito.\nPublicat per Patricia a 23:57 2 comentaris:\nConcep, Elisa, reconeixeu el plat que hi ha a sota el gerro?\nPublicat per Patricia a 23:22 Cap comentari:\nAmb un envàs de iogurt de vidre i un tovalló de paper i fent servir la tècnica del "decoupage" he fet una sucrera molt vistosa. La part de dalt l'he adornat amb boletes de fer collarets.\nPublicat per Patricia a 22:29 1 comentari:\nAquest matí hem participat a la Cursa de la Dona , la Concep, la Elisa, la Patrícia, la Clàudia , l'Anna i jo. El recorregut de 5 Km començava a l'Arc de Triomf, passant pel Passeig de Colom, Rambles amunt fins Plaça de Catalunya, Casp fins tornar a l'Arc de Triomf.\nAquesta és una carrera solidària destinada a la lluita contra el càncer de mama. Era impressionant veure tantes dones juntes corrent o caminant. Nenes amb cotxet, joves, grans, amb crosses, amb cadira de rodes, amb patins, de totes les edats i condicions i totes unides per una mateixa causa. Ha estat una experiència molt emocionant.\nPublicat per Patricia a 14:11 1 comentari:\nRemenant en la caixa dels botons n´he trobat uns amb motius de cuina. He pensat que podia fer una corona amb uns draps de cuina que vaig comprar fa anys a Ikea. A la part de dalt hi he enganxat un llaç de ràfia amb unes flors seques i al voltant de la corona els botons. L'he penjat a la porta de la cuina.\nPublicat per Patricia a 22:07 1 comentari:\nLog cabin (cabanya de troncs) és una peça molt utilitzada en patchwork que es basa en fer un quadrat a partir de retalls rectangulars de roba. Avui n'he fet un coordinant diferents teixits florals. Amb el log cabin pel davant , un tros de texà pel darrera i una cremallera m'he fet una bossa per guardar el ipod.\nPublicat per Patricia a 22:44 Cap comentari:\nQuan juga el Barça ens reunim el veins (som tots familia) a casa d'algú per veure el partit. Avui tocava a casa meva. Cadascun de nosaltres porta quelcom de menjar o beure. Jo he fet un pastís de formatge amb melmelada de gerds.\n-500g de formatge fresc\n-3 cullerades soperes de maizena\nEs remena tot i ho posem dins d'un motllo. Ho fiquem al forn precalent a 180ºC fins que al ficar un escuradents surti sec. Desemmotllar i deixar refredar. Ficar una estona a la nevera. Abans de presentar- lo posar per sobre melmelada de gerds.\nM'agraden molt els llibres i revistes de patchwork i costura i de tant en tant m'en compro per internet. Sobretot m'entusiasmen els japonesos perque tenen un estil propi combinant les robes. La revista "Cotton Time" és la meva preferida ja que t'explica com fer les coses amb dibuixos que s'entenen força bé i et dona les mides en cm i amb nombres àrabs.\nEls llocs on acostumo a comprar són els següents:\nLes comandes poden trigar entre 7 i 15 dies en arribar.\nPublicat per Patricia a 23:44 Cap comentari:\nAquests ninots que us vaig ensenyar ahir, els faig de totes les mides, a mà o a màquina.\nSi marxo fora el cap de setmana m'emporto quatre retalls, fil i agulla i faig els de mida petita. Fins i tot n'he fet per clauer o per penjar a la bossa. Aquí us en ensenyo uns quants:\nPublicat per Patricia a 12:52 1 comentari:\nTutorial de ninot\nFaig uns ninots que són una barreja de nina i animal, amb els retalls de roba que em sobren de cosir altres coses.\nPrimer dibuixo el patró de la orella, el braç i la cama, i el cos. Aprofito el cartró dels cereals que esmorzen els meus fills.\nCuso el vestit al cos tant de la part del devant com la del darrera.\nTallem la roba pel que seràn els braços i les cames,i els cuso.Deixo un tros sense cosir per poder ficar el farciment.\nMes o menys el ninot serà així:\nFico els braços, les cames i les orelles per dins i cuso dret contra dret el cos de devant i el de darrera. Deixo un tros sense cosir per poder girar-ho i després omplirlo.\nI així és com queda. Un serà el devant i l'altre el darrera.\nA la part de devant li brodo una cara (ulls, nas i boca) i a la de darrera el nom de la nena a qui li regalaré.\nAra ja només hem d'omplir amb buata, les cames, els braços i el cos, i cosir a mà el foradet per on fiquem el farciment.\n"Et voila" el ninot acabat. Espero que us animeu a fer-ne un.\nPizza per sopar\nCada divendres faig pizza per sopar. La deixo feta abans d'anar a ioga i així quan arribo només l'he de posar al forn. La recepta de la massa és:\n-6 cullerades soperes d'oli d'oliva\n-1 cullerada de café de sal\n-3 cullerades soperes de sèsam\n-2 cullerades soperes de tomàquets secs (escaldats)\nHo barrejem tot i fem una bola. Deixem que fermenti durant 1,30 h tapat amb un drap en un lloc sec.\nD'aquesta bola en faig 4 parts, amb una faig una pizza per 4 persones, i les altres 3 parts les congelo per altres divendres.\nLa d'avui era d'espinacs.\nLa pizza abans d'anar al forn\nLa pizza sortida del forn\n   Bon profit.\nPublicat per Patricia a 23:44 3 comentaris:\nHa sigut l'aniversari d'una de les meves nebodes i he pensat que li regalaria tres cubs de diferentes mides. Com és lògic cada cub consta de sis quadrats (la meva figura geomètrica preferida). Els he fet coordinant sis tipus de roba diferent. Espero que li agradin.\nPublicat per Patricia a 21:59 Cap comentari:\nRacons de casa meva\nBosses amb cremallera


Termòmetre Casteller a 6 de juny\nNovetat en el podi de les colles grans. La Colla Vella dels Xiquets de Valls amplia el seu lideratge, i de quina manera, amb l’estrena del 5de9f, el primer gamma extra del 2018. Conserven el segon lloc els Castellers de Vilafranca, que també té descarregats el 3 i el 4de9f i el 5de8.\nUna altra novetat la trobem al tercer lloc, al que hi pugen els Capgrossos de Mataró junt els Minyons de Terrassa, que ja hi eren. La formació del Maresme estrena en un sol dia el 3de9f i el 5de8, que sumen a la torre de 8 folrada. Ja són 4 les colles amb castells de 9.\nD’aquest cap de setmana anotem l’estrena del 3de8 amb el pilar, ara sí, descarregat, i el pilar de 7 amb folre, ambdós estrenats a càrrec de la Colla Joves Xiquets de Valls, que són cinquens. Els Castellers de Sants pugen al sisè lloc gràcies al 5de8, i el 3de8 dels Nens del Vendrell i 2de7 dels Xiquets de Tarragona fa que comparteixin el 13è lloc.\nEls 3 millors castells de cada colla\nCap novetat al capdavant. Els Moixiganguers d’Igualada continuen ocupant el primer lloc amb el 2de8 amb folre, el 3 i el 4de8. En segon lloc trobem els Castellers de Sant Pere i Sant Pau amb el 3de8, el pilar de 6 i el 2de7. La tercera posició també continua en mans dels Xiquets de Reus amb el 3 i el 4de8 i el 2de7. Cal anotar aquesta setmana les estrenes del 2de7 dels Bordegassos de Vilanova i dels Castellers de Terrassa, que pugen al desè lloc.\nColles de 7 de gamma alta\nLa llista d’aquest grup l’encapçala la Colla Castellera de Figueres amb el 5de7 amb l’agulla, el 5de7 i el 7de7. El segon lloc és pels Castellers d’Esparreguera amb el 5de7, el 7de7 i el 4de7 amb l’agulla. La novetat important de la setmana està en la pujada al tercer lloc dels Castellers de Cornellà amb el primer 3de7 aixecat per sota (carregat) del grup, que suma al 3 i el 4de7 amb l’agulla. Això provoca que caiguin del podi temporalment els Castellers del Poble Sec i els Castellers de Cerdanyola. No hi ha cap entrada més i per tant continuen sent 7 les colles qua han fet castells de la gamma alta de 7.\nLes colles del termòmetre casteller\nGrup format per 15 colles de castells de 9, les mateixes que l’any anterior, però amb novetats, com es l’entrada per primera vegada en el grup més selecte dels Marrecs de Salt i els Castellers de Sant Cugat, en detriment de Xiquets de Reus i Xiquets de Hangzhou que cauen d’aquesta categoria. La Colla Vella dels Xiquets de Valls, els Castellers de Vilafranca i la Colla Jove Xiquets de Tarragona, van ser les més destacades de la temporada passada ocupant les tres primeres posicions.\nEl grup de colles de 8 també està format per 15 colles, tres menys que la temporada passada, ja que a banda de l’entrada dels Xiquets de Reus que baixen de dalt, els Castellers de Badalona, els Castellers del Poble Sec i la colla universitària dels Arreplegats, abandonen el grup. Només hi ha hagut l’ascens de la Colla Jove de Barcelona, que hi entra per primera vegada. Tampoc no hi seran els Xiquets de Hangzhou, que en un any sense notícies castelleres no revalida cap categoria superior.\nEl grup de colles de 7 s’inicia el 2018 amb 31 colles, una més que el 2017. 8 van ser les més destacades, amb tres castells de la gamma alta de set, a la que si sumen les dues colles que han baixat del grup superior, com son Castellers de Badalona i Castellers del Poble Sec.\nArticle anteriorColles en formació\nProper articleL’agenda castellera del 9 i 10 de juny


Escola Joan Rebull: de març 2020\nLa Unesco va declarar el dia 21 de març Dia Mundial de la Poesia. Per celebrar-ho, la Institució de les Lletres Catalanes , amb la col·laboració de diferents entitats, celebra una gran festa de la paraula i les lletres i fomenta tot un seguit d'inicitaives, presencials ( quan l'any ens deixa, no com enguany ) i/o a través de la xarxa ( com és el cas ) arreu dels territoris de parla catalana. Es fa la tria d'un autor/a i es tradueix un poema seu a nombroses llengües, mostrant la riquesa mundial de la poesia en un joc de tornaveu poètic de gran extensió territorial.\nEl text poètic és un dels millors instruments per descobrir les possibilitats d'expressió que ofereix la paraula, ja que incita a fer-ne un ús creatiu, imprevist; convida a l'artifici i al joc i indueix a manifestar l'insòlit, l'absurd o els matisos més sorprenents d'allò que és real.\nNo podem més que donar-vos les gràcies pel vostre suport i col·laboració virtual, fent de la xarxa un mitjà d'interacció. Aquí posem els vídeos que ens heu fet arribar i que encara arribaran durant tota la setmana. MOLTES GRÀCIES !!!\nPublicat per blog Escola Joan Rebull a 12:41 Cap comentari:\nTancament escola del 13 al 27 de març, ambdos inclosos\nPublicat per blog Escola Joan Rebull a 16:21 Cap comentari:\nPublicat per blog Escola Joan Rebull a 22:08 Cap comentari:\nCom cada any, l'escola Joan Rebull participa en el Certamen Nacional Infantil i Juvenil de lectura en veu alta, que aquest any transcorre per la XVIena edició.\nA nivell intern i des de fa ja 8 anys , els nens i nenes de CM i CS van llegir fragments dels llibres:\nNo dubteu que ha estat una decisió difícil de prendre. CM, CS tenen un molt bon nivell de lectura en veu alta.\nPer poder fer una elecció acurada dels representants de la nostra escola hem valorat el ritme de la lectura, l'entonació, la fonètica i les pauses.\nLa decisió del jurat ha estat la següent:\n• Aina Colom\n• Noa Obré(suplent).\n• Nil Caldú\n• Martina Olesti (suplent).\nConcurs intern pel Certamen de Lectura en veu alta. Una bona lectura potencia una bona comprensió. Una bona comprensió ens connecta directament amb el text. Enhorabona a tots!! #ensagradallegir #somjoanrebull #viulapública #xarxaescolespúbliquesdeReus\nUna publicación compartida de Escola Joan Rebull (Reus) (@ejoanrebull) el 2 Mar, 2020 a las 2:49 PST\nTancament escola del 13 al 27 de març, ambdos incl...


Consell Escolar de les Illes Balears: Anem per feina\nEfectivament avui arranca el nou Consell Escolar amb la presa de possessió del president i la vicepresidenta.\nI a partir de demà començaran les tasques d'aquest curs.\nAllò que sobretot necessitam, i que sabem que tendrem, és la col·laboració i la responsabilitat dels membres del Consell Escolar de les Illes Balears per a du endavant la important tasca que haurem de realitzat, sobretot per a recobrar el prestigi perdut.\nA més de les tasques que té encomanades per llei, el Consell Escolar haurà de proposar la seva pròpia transformació en un organisme més participatiu i més democràtic de manera que es converteixi en un veritable parlament escolar.\nTambé tendrà la responsabilitat de treballar per aconseguir elaborar un Pacte Social per l’Educació que possibiliti, en el futur, al govern, assolir un Pacte Polític que cristal·litzi amb una llei d'Educació de les Illes Balears.\nNo és gens fàcil tot això.\nPer aconseguir-ho caldrà voler compartir i sumar .\nNomés el temps ens donarà la resposta.


Creix un 1728% el nombre de vehicles híbrids bonificats en Alcoi\nAquests cotxes tenen una bonificació en l'impost de circulació del 75% en el primer any i del 50% a partir del segon\nEnviat per Redacció Muntanyes en 11 de desembre de 2020.\nTags: Medi Ambient, Sostenibilitat, vehicles elèctrics, Vehicles híbrids\nL’adquisició de vehicles híbrids bonificats ha augmentat en Alcoi un 1728% en la ciutat d’Alcoi. I és que, en 2016 sols hi havia 7 cotxes d’aquest tipus, i ara, en 2020 la xifra és de 128, sense haver finalitzat l’any.\nLes persones que tenen aquests transports elèctrics o híbrids tenen una bonificació en l’impost de circulació del 75% en el primer any i del 50% a partir del segon.\nDes del Govern Local estan treballant en la reducció de la contaminació i de les emissions de CO₂, i per a complir amb aquests objectius s’estan realitzant diferents accions, com per exemple, les bonificacions en les ordenances fiscals.\nSegons ha destacat la regidora d’Hisenda, Vanessa Moltó: “Per al nostre Govern la sostenibilitat és un element clau, treballem per la transició ecològica de forma transversal des de totes les regidories perquè és un objectiu comú”.\nA més ha assenyalat que encara que és un any difícil, la xifra de vehicles híbrids a Alcoi s’ha duplicat: “Això demostra que la ciutadania també està cada vegada més conscienciada. Nosaltres seguirem treballant per millorar la sostenibilitat perquè no només millorem la nostra qualitat de vida, també pensem en l’Alcoi del demà”.\nL’Ajuntament d’Alcoi invertirà 4’5 milions d’euros en l’estratègia de descarbonització energètica i busca complir amb els objectius marcats a la Unió Europea per a l’any 2030 de reducció d’emissions.\nEn els últims quatre anys, s’han invertit a Alcoi 360.000 euros en plantes fotovoltaiques que han aconseguit una producció d’energia verda de més de 300.000 kw anuals.\nPer als pròxims tres anys està previst invertir 2’5 milions més per a continuar fent accions d’aquest tipus.\nAmb les mesures aplicades en aquests quatre anys, s’ha aconseguit reduir un 10% el consum energètic i un estalvi anual de més de 270.000 euros, reduint 1.000 Tm d’emissions de CO₂.\nA més, també s’ha canviat llumenària en aquests anys, amb una inversió de 800.000 euros, i per als pròxims tres anys, hi haurà un pressupost de 2 milions d’euros per a millorar l’eficiència energètica a través del canvi de lluminàries led o fer una gestió intel·ligent per a reduir el consum i les emissions.\nEl govern municipal també va acordar bonificar els impostos d’activitats econòmiques, construccions, instal·lacions i Obres i l’IBI a aquells que aposten per energies sostenibles.\nDins de les línies estratègiques del pla director Smart City s’han col·locat a més de les 17 instal·lacions fotovoltaiques en edificis municipals, una desena de punts de recàrrega per a vehicles elèctrics.\nLa Brigada d’Obres va adquirir vehicles elèctrics, la flota de l’empresa que fa el servei de neteja i recollida de residus també ha incorporat molts vehicles elèctrics, i la Policia Local també s’ha beneficiat de dos cotxes híbrids. D’aquesta manera es busca fomentar la mobilitat sostenible.\nAmb la compra d’un cotxe d’aquestes característiques des de l’Ajuntament, juntament amb la Generalitat Valenciana s’han dut a terme subvencions.\nComencen les activitats de voluntariat ambiental en prevenció d’incendis


botiga Deepines és un complement a la botiga d'aplicacions oficial de Deepin i als seus repositoris oficials, ofereix aplicacions que no estan en els repositoris de Deepin o més nous de programari que la comunitat considera important mantenir actualitzats. Addicionalment tenim repositoris Mirall que mantenen una còpia exacta dels repos de Deepin sense alterar ni afegir res més. Si això és el que busques, llavors fes clic aquí. Altrament continua llegint.\nTots els paquets i aplicacions són provats abans de agregar-se a la botiga, garantint la compatibilitat amb Deepin.\nLa botiga inclou el Repositori Deepines, llavors pot instal·lar tots els paquets del nostre repositori des de la terminal, com s'ha fet tradicionalment.\nBotiga Deepines no soluciona problemes d'actualització de sistema o errors a l'instal·lar aplicacions de la botiga de Deepin o els seus repos oficials i no interfereix amb els mateixos. Si experimentes problemes per descarregar aplicacions durant la instal·lació, pots canviar al nostre repositori mirall, Especialment convenient per a usuaris d'Amèrica i Europa.\nLa descàrrega està disponible només per a usuaris registrats, si us plau entreu abans de descarregar. Si no s'ha registrat, pot fer-ho aquí. Fes clic al següent botó per descarregar l'instal·lador de Botiga Deepines, i obriu-lo amb doble clic per iniciar la instal·lació.\nDescargar “Deepines Store” deepines-store_1.3.3_amd64.deb – Descargado 60186 veces – 4 MB\nCondicions d'ús | MD5SUMS SHA256\nClic aquí per veure el contingut de la botiga\nDESCÀRREGA I TERMES\nA l'descarregar la botiga i instal·lar paquets de la mateixa si us plau tingues en compte el següent:\nA l'instal·lar la botiga acceptes aquests termes.\nPer al llistat d'aplicacions disponibles fes clic.\nSi vols reportar algun error a l'descarregar, fa servir el fòrum, Per favor.\nLa infraestructura de la Botiga, està allotjada en servidors de la comunitat i en servidors de la Universitat de Paraná, Brasil. Això permet la descàrrega de programari amb un ample de banda més que acceptable.\nSi tens problemes i no pots instal·lar la botiga, executa les ordres per iniciar un assistent de resolució de problemes. Obre la terminal (Ctrl + Alt + T), copia i enganxa les ordres complets i pressiona la tecla Enter.\nSi l'assistent no resol el problema i encara no pots instal·lar la botiga o el repositori de Deepin en Espanyol, si us plau escriu-nos a aquesta àrea de fòrum o en el nostre grup de Telegram.\nUn especial agraïment a l'equip de desenvolupament de Deepin Latin Code, I a l'equip de voluntaris que administren el repositori, que s'encarreguen de desenvolupament i manteniment tant de la Botiga com de l'Repositori Deepines.


7 de juny de 2018 En la memòria\nJeroni Alomar Poquet (1894-1937) fou l’únic sacerdot mallorquí (i al conjunt dels Països Catalans) assassinat pels franquistes , avui fa vuitanta-un anys, el 7 de juny del 1937. Clara Fontanet Abrines en va publicar a l’Ara del 4 de juny del 2017 una completa ressenya biogràfica:\n“La matinada del 7 de juny del 1937, a la tàpia exterior del cementiri de Palma, Jeroni Alomar Poquet es va treure la sotana -diuen que no volia que es taqués de sang- i, amb els altres dos presos que l’acompanyaven, es preparà per ser afusellat per les forces colpistes de Franco, que des del primer moment de la guerra controlaven Mallorca. El públic va aplaudir mentre queia a terra. Ara, 80 anys després, en una reivindicació de la memòria històrica que permeti mantenir viu el seu record, l’Ajuntament de Llubí, el poble del Pla de Mallorca on va néixer i del qual era capellà vitalici, familiars i coneixedors de la seva història com Celestí Alomar han volgut retre homenatge en diversos actes a la vida i obra de l’únic eclesiàstic jutjat i afusellat pels franquistes durant la Guerra Civil.\nJeroni Alomar Poquet se sentia pagès i senyor de la terra. Tal com s’explica en el llibre El capellà mallorquí afusellat pels feixistes el 1937, de Nicolau Pons i Llinàs, “era un enamorat del camp i d’aquí li vingué l’afició de trobar aigua com a saurí”. “Moltes vegades endevinava i es diu que pertot arreu de Mallorca encara hi ha fonts que ragen i que foren detectades per Jeroni Alomar”, s’hi pot llegir.\nDesprés d’un temps al convent i “protegit” en certa manera per l’Església, Jeroni Alomar sortí de la Missió, però tornà a ser detingut, a finals de 1936, víctima d’una trampa encapçalada per Francesc Barrado, cap de la Policia de Palma i agent secret. Alomar s’allotjava en una pensió situada al carrer de Miquel Marquès de Palma, propietat del seu amic Miquel Bosch, de Sa Pobla, molt freqüentada per republicans i persones contràries al franquisme. En un ambient d’incertesa i repressió, Alomar establí certes amistats, entre d’altres amb Joan Baldú, republicà i caporal d’infanteria. Baldú tenia la intenció de desertar, i fou aleshores quan va connectar amb un individu de Sencelles, conegut pel malnom d’en Trenes, perquè l’ajudàs en la fugida. En Trenes va convèncer Baldú que podria treure’l de Mallorca organitzant una escapada ben entrada la nit. Quan tot semblava establert, Joan Baldú va ser detingut. En Trenes era un confident de la policia a les ordres de Barrado.\nl fiscal va demanar la pena de mort de Jeroni Alomar per un delicte de traïció, sense circumstàncies modificatives, més vint-i-quatre anys de reclusió major per l’encobriment de dos delictes de deserció. La defensa admeté el delicte d’auxili a la rebel·lió i un altre de traïció, amb l’atenuant de “sentimentalisme”. La sentència el condemnà a pena de mort.\nSorprenentment, Alomar volgué veure la seva mare unes hores abans de morir, amb el desig de donar-li força. Tot i que el comiat resultà dramàtic, expliquen que Alomar mantingué la serenitat fins al darrer alè, quan va ser afusellat. Conten que, després de treure’s la sotana, les darreres paraules que pronuncià varen ser ” ¡Viva Cristo Rey!”, curiosament el mateix crit dels afusellats a la zona republicana.\nUna història tèrbola i de males casualitats que ha situat Jeroni Alomar Poquet en la categoria de “cas obert” i ha convertit la seva història en el paradigma del màrtir.”


Les Pungoles opina i viu: El trenet de Cardedeu a La Roca\nEl trenet de Cardedeu a La Roca\nSi res no es torça, abans de finalitzar aquest 2009 un trenet turístic unirà Cardedeu amb la Roca Village, el cada dia més gran centre comercial situat al costat de l'AP-7. El municipi vallesà vol potenciar-se com a destí turístic familiar -destacant els seus elements modernistes- i estimular així l'economia local. I la Roca Village, paradís dels amants de l'outlet, necessita transportar els clients que arriben amb tren a l'estació de Renfe de Cardedeu. Per això, Ajuntament i centre comercial s'han posat d'acord per promoure a mitges aquest nou mitjà de transport, que funcionaria només en períodes festius –com les festes de Nadal- i en moments de màxima afluència de compradors, com els diumenges.\nEl trenet recolliria els compradors a l'estació de tren de Cardedeu i els portaria fins al centre comercial, passant pel camí particular de l'exclusiu golf Vilalba. En sentit contrari, el trenet duria els clients de la Roca Village fins a l'estació, però fent parada al centre de Cardedeu, a la plaça de l'Església. El recorregut exacte encara està en fase d'estudi, ja que el camí previst inicialment queda a tocar d'alguns forats del camp de golf, amb el perill que això pot comportar.\nL'Ajuntament de Cardedeu -que busca acostar al municipi alguns dels 2,7 milions de visitants anuals que té la Roca Village- s'encarregaria de col·locar la senyalització de les parades i del recorregut. El centre comercial promocionaria la iniciativa i finançaria algunes activitats al centre de Cardedeu per aconseguir que els compradors s'interessin pel bonic municipi vallesà. El funcionament del trenet es finançaria amb els tiquets que haurien de pagar els seus usuaris.\nA més, el trenet serviria per portar els veïns de Cardedeu amants de les marques de renom a les moltes botigues que hi ha al centre comercial. La Roca Village ja promociona CardedeuDe fet, l'oficina turística de la Roca Village ja reparteix díptics amb informació del municipi, i els gairebé 200 treballadors de les seves botigues i oficines tenen un llistat amb tota l'oferta de restauració de Cardedeu. Tot plegat s’emmarca també en la campanya endegada per la Roca Village per facilitar l'arribada de més clients; no fa pas massa que el centre comercial ha estrenat un servei d'autobús directe i diari que uneix el centre de Barcelona amb el poblet fictici de botigues de la Roca.\nNova versió del plànol de Vilamajor en xarxa:


IB3 | BALEARS FA CIÈNCIA: L’impacte de les noves tecnologies sobre el turisme, el ciclisme i el cicloturisme\nDissabte 03 a les 11.00\tBALEARS FA CIÈNCIAL’impacte de les noves tecnologies sobre el turisme, el ciclisme i el cicloturisme\nAquest dissabte, a partir de migdia, vos avançam dos encontres impulsats des de la Direcció General d’Innovació i Recerca de la CAIB, que es faran la setmana vinent a Palma per debatre la relació entre el turisme i la innovació. El primer és el Seminari INTO dedicat a l’impacte que les noves tecnologies han provocat en la indústria turística. El segon és el Cycling Meeting, un congrés de ciclisme, cicloturisme i negocis orientat específicament al networking empresarial i als professionals del sector. Per xerrar del Seminari INTO i del Cycling Meeting hem convidat Marta Jacob, professora d’Economia i d’Innovació i Turisme a la UIB i investigadora del Grup 4-Mac Recerca Turística, i Joan Carbonell, empresari del sector de viatges 2.0 i informàtic.\nAbans de xerrar d’aquests temes, en el nostre espai Ciència en Societat rebem Agustí Jansà, exdelegat de l’AEMET a Balears i expert en meteorologia a la Mediterrània, i a Toni Esteva, aficionat a la meteorologia. A continuació, a l’espai Bons Aliments, xerram d’un producte de temporada, les magranes, amb Juan Antonio Fernández, professor de cuina l’IES Guillem Colom Casasnovas de Sóller.\nA partir de les 13.00 h retrobam alguns dels nostres col·laboradors habituals. Primer feim Biodiversitat amb Samuel Pinya, consultor mediambiental i professor del departament de Biologia a la UIB. Després és el torn de Macià Sureda, estudiant de Bioquímica de la UIB i col·laborador d’aquest programa a la secció Ciència per a tothom. Acabam el programa amb Xavi Canyelles i Luis Resines, que dissabte ens proposen endevinalles basades en el “pensament lateral” a l’Entrevista Impossible.\nDirigit i presentat per Enric Culat, Balears fa Ciència és un magazín de ciència i medi ambient que s’emet cada dissabte a IB3 Ràdio, entre les 11.00 h i les14.00 h, que pretén despertar la curiositat, instruir i, alhora, entretenir, gracies a la divulgació de diferents temes vinculats a totes les branques del coneixement.


El ple d'avui, farcit de mocions contra les noves mesures econòmiques del govern central - Política - Rubí TV\nEl ple d'avui, farcit de mocions contra les noves mesures econòmiques del govern central\nLa sessió, corresponent al mes de juliol, és l'última del primer curs polític del mandat\nEls partits polítics presentaran al ple municipal d'aquest dijous, corresponent al del mes de juliol, un total de set mocions. Bona part de les propostes són per rebutjar les noves mesures econòmiques preses pel govern central, en mans del Partit Popular.\nIniciativa per Catalunya Verds-Esquerra Unida i Alternativa presentarà una moció que rebutja el global del paquet de mesures, presentat sota la justificació de reducció de dèficit públic (veure notícia). D'altra banda, Esquerra Republicana ha liderat una moció, que presentaran també el Partit dels Socialistes (PSC), Convergència i Unió (CiU), Iniciativa Esquerra Unida (ICV-EUiA) i Alternativa Ciutadana (ACR) contra la liberalització dels horaris comercials i en suport al Manifest a favor del comerç de proximitat, que compta amb el suport dels botiguers rubinencs (veure notícia). Finalment, en relació a les mesures aprovades pel govern de Mariano Rajoy, ACR portarà al ple una moció contra l'atac a la pluralitat política dels Ajuntaments en el context dels canvis de la llei de bases de règim local, que contempla una reducció mitjana del 30% dels regidors dels ajuntaments.\nPel que fa a altres qüestions, tots els partits presentaran conjuntament una moció a favor de la delegació de vot dels càrrecs electes dels ens locals.\nEl PSC, ICV-EUiA, ERC i ACR portaran a discussió una moció en defensa dels serveis públics de Rubí, a través de la qual denunciaran les retallades per part dels governs català i espanyol al sector públic i expressaran públicament el seu suport a la Plataforma en Defensa dels Serveis Públics de Rubí, que es presentarà oficialment en un acte el 29 de setembre.\nConvergència i Unió presentarà una proposta moció per garantir una prestació sanitària pública, de qualitat i gratuïta. Els nacionalistes mostraran així la seva disconformitat amb la reforma del Sistema Nacional de Salud impulsada des del govern de l'Estat. CiU demanarà, entre altres mesures, que es garanteixi el transoprt sanitari no urgent gratuït per a les persones que s'han de desplaçar per rebre tractament de forma continuada. També defensaran l'atenció sanitària a tots els residents a Catalunnya, en condicions d'igualtat i gratuïtat.\nI finalment, Alternativa Ciutadana i Iniciativa Esquerra Unida presentaran una moció contra Eurovegas, després que se fes públic que la Generalitat encarregués un estudi urbanístic sobre tres possibles ubicacions pel projecte: el Parc Agrícola del Delta del Llobregat, Montcada i Reixac, i Terrassa.\nPel que fa a l'apartat de tràmits, destaquen la resolució d'al·legacions i supressió del Registre de Parelles de fet de l'Ajuntament de Rubí. ICV-EUiA ja ha avançat que durant la sessió farà pal·lès el seu desacord amb aquesta decisió (veure notícia). També s'aprovarà la proposta de festes locals per al 2013.\nEtiquetes: Ple municipal, PSC, CiU, PP, ICV-EUiA, ERC, ACR


Comprar Melior 2018 a Uvinum\n7,82€ 7,22€ + 4,95€ Enviament (48h - 3 díes)\nEstalvia 0,60€! (-8%)\nNOTA DE TAST: Vista: Color vermell robí fosc, amb reflexos violacis. Nas: Aroma intens, amb dolços i fresques notes a fruits vermells silvestres, figues, xocolata amarga, ametlles, caramel, vainilla i fusta de roure fumada. Boca: Sabor fi, complex i de bona acidesa, amb tanins suaus al paladar i amb lleugeres notes a baies fosques. DENOMINACIÓ D'ORIGEN: Ribera del Duero (Castella i Lleó, Espanya). VINYA: Matarromera. RAÏMS: Cabernet Sauvignon i Tinta Fina. ENVELLIMENT: Madura durant 18 mesos en bótes de fusta de roure francès. ELABORACIÓ: El raïm és collides a mà, escuats, rebregades de forma tradicional, macerades en contacte sobre les pells fredes i fermentades en dipòsits d'acer inoxidable, lloc on ocorre una fermentació alcohòlica a una temperatura controlada de 22 ° C durant 5 dies. MARIDATGE: Aperitius, canapès, carns vermelles rostides, xai, embotits, estofats, pastes, verdures i formatge blau. TEMPERATURA DE SERVEI RECOMANADA: 15-17 ° C GRADUACIÓ ALCOHÒLICA: 14.5%\nFitxa tècnica · Melior\nSi et va agradar Melior 2018, també pots gaudir de ...\nMelior 2018 (Cabernet Sauvignon i Tinta Fina)\nRAÏMS: Cabernet Sauvignon i Tinta Fina.\nVeure totes les anyades del vi Melior\nOpinions sobre Melior 2016\nExcel·lent qualitat / preu.\nUm bon vi, tot i que li fa falta un punt menys d'acidesa, però que compensa amb menys gust a alcohol.\nUna olor molt agradable i una sabor que es queda al paladar\nESPECIAL RELACIÓ QUALITAT PREU BUENISIMO\nCerques relacionades sobre Melior 2018\nSi vols comprar Melior 2018, a Uvinum trobaràs els millors preus de Vi negre Ribera del Duero.


La Fundació Main de Sabadell celebra la XV Gala pel Dia Mundial de la Infància - Sabadell Informa!\nInici » Notícies » Notícies Generals » Societat » La Fundació Main de Sabadell celebra la XV Gala pel Dia Mundial de la Infància\nLa Fundació Main de Sabadell celebra la XV Gala pel Dia Mundial de la Infància\nSerà el demà al Palau de Congressos de Catalunya\nL’Ajuntament de Sabadell recolza la organització de la Fundació Main des de fa 6 anys // Imatge cedida per l’Ajuntament de Sabadell\nLa Fundación SOS i la Fundació sabadellenca Main organitzen conjuntament, per primera vegada, l’esdeveniment solidari anual que congrega a famílies, artistes i personalitats en favor als drets de la infància. La diada, que es celebrarà demà, compta amb la col·laboració de l’Ajuntament de Barcelona i Sabadell, la Diputació de Barcelona, la Fundació La Caixa i El Periódico.\nLa Fundació Main ha dedicat els seus esforços durant 27 anys a l’acció social, juntament amb les entitats Eveho i IDeA. A més, l’Ajuntament de Sabadell ha reconegut la seva tasca amb el projecte MAIN a Moçambitc, des de fa 6 anys. Per això, l’alcalde de la ciutat Joan Carles Sánchez, assistirà a la celebració de demà, amb altres representants d’entitats col·laboradores.\nLa tinenta d’alcalde de Serveis Socials, Marta Farrés va comentar ahir que “ens calen iniciatives com aquesta que vagin orientades a garantir els drets de qualsevol infant allà on visqui. Invertir en experiències com aquesta és apostar pel futur de les societats”. Per la seva banda, el regidor de Drets Civils i Ciutadania, Quim Carné, ha ressaltat el treball de la Fundació Main en el marc de la protecció dels infant que malviuen a Maputo, a més de “sensibilitzar els joves de la ciutat de la necessitat de comprometre’s amb la transformació social del seu entorn a través de la XESI (la Xarxa Educativa Solidària Intercultural). Qualsevol infant ha de tenir els drets bàsics garantits, per ètica i per justícia”.\nEl president de la Fundació Main, David Rodríguez, ha expressat que aquesta festa serveix per donar veu als drets dels infants, “que són els que més pateixen i els més silenciosos i parlem per ells o ningú ho farà”. Per la seva banda, el també organitzador de la diada amb la Fundació SOS, Lluís Esteban, ha assenyalat que la gala, des de fa 15 anys, manté el seu principal objectiu fins a dia d’avui, “la defensa i promoció dels drets dels infants i és molt important aconseguir fons econòmics per poder-los invertir en projectes socials”.\nEl Dia Mundial de la Infància\nL’esdeveniment agrupa més de 10 actuacions i hi participen 25 empreses amb un mateix fi, el de recaptar fons pels projectes Somos una Família, promogut per la Fundació SOS i TSEMBA, de la Fundació Main. Ambdós programes vetllen pels drets dels infants a Espanya, però també a països subdesenvolupats, com Moçambic.\nPel que fa a TSEMBA, originat per la Fundació Main i l’Associació Hlayiseka a Maputo, treballen per aconseguir una vida millor pels nens i nenes que viuen als carrers de Moçambic. Se’ls proporcionen les eines per enfortir-los i iniciar una nova vida més segura i lliure, en alguns casos, tornant amb les seves famílies.\nD’altra banda, la campanya Somos una Familia, de la Fundació SOS, procura ajudar a les llars amb fills menors d’edat que es troben en risc d’exclusió social, per haver o estar a punt de perdre casa seva.\nSabadell pels drets de la infància\nL’Ajuntament de Sabadell dóna suport a aquesta iniciativa en el marc del 20 de novembre, Dia Internacional dels Drets dels Infants. Per aquest motiu, s’organitzen una sèrie d’actes a la ciutat. Com ara l’Acte central del Dia Internacional dels Infants, que consistirà una trobada del joves estudiants en “contra de la vulneració dels drets dels infants”. Durant l’esdeveniment es farà un reconeixement als alumnes participants en el projecte XESI (Xarxa Educativa Solidària Intercultural). L’acte tindrà lloc el 20 de novembre, a les 9.00h a la Fira de Sabadell, a càrrec del vicepresident de Pallassos sense Fronteres, Pep Callau. L’organitza el Síndic de Greuges de Sabadell i l’Ajuntament, amb la col·laboració d’SMATSA.\nEl 21 de novembre a les 11.00h al Casal Pere Quart es projectarà un documental sobre el dia a dia dels nens llatinoamericans. Després del visionat, es procedirà amb un debat titulat No és un joc, tot plegat organitzat per la Unió Comarcal de CCOO del Vallès Occidental-Secretaria de Formació i Cultura de la CONC.\n#Ajuntament de Barcelona #Ajuntament de Sabadell #CONC #Dia Internacional dels Drets dels Infants #Dia Mundal de la Infància #DIBA #El Periódico #Fundació Main #Fundació SOS #SMATSA #Somos una Familia #TSEMBA #XESI


Impulsem la robòtica. XTEC - Xarxa Telemàtica Educativa de Catalunya\nPROGRAMA IMPULSEM LA ROBÒTICA. TECNOLOGIES CREATIVES A L’AULA (IRTCA)\nLes activitats, experiments i projectes, inicialment adreçades a l’alumnat de quart d’ESO que cursa la matèria optativa de Tecnologia, es realitzen amb un kit que inclou components electrònics, dispositius de control i elements mecànics de recolzament en una sèrie de mini-projectes o activitats de control. L’objectiu d’aquests experiments és ajudar l’alumnat a transformar el seu rol d’usuaris de tecnologia en creadors de tecnologia des d’una perspectiva globalitzadora amb mirada\nFomentar l’ús de la tecnologia com a eina de creació.\nFomentar l’educació basada en el desenvolupament de projectes.\nEstimular l’aprenentatge competencial de la tecnologia.\nDesenvolupar projectes que inclouen dispositius programables.\nIntegrar coneixements aplicant la metodologia STEAM (Science Technology Engineering Art Mathematics).\nDesvetllar l’interès de l’alumnat envers els temes científics i tecnològics per orientar-los cap a estudis i professions d’aquest àmbit.\nDisseny i construcció d’objectes.\nEines per a la comunicació.\nLes TIC com a eina per la integració i la comunicació de la informació.\nFormació no presencial del llenguatge de programació Processing (optativa)\nTrobades quinzenals on-line, durant la implementació del programa a l’aula, amb l’equip formador del programa Arduino CTC\nVídeo de la Fira primera edició\nVídeo de la Fira segona edició


El CEIP Lluís Vives, ha començat un taller de ràdio i televisió a les instal·lacions de la radiotelevisió local de Silla. - Notícies - Ajuntament de Silla\nPortada > Actualitat > Notícies > El CEIP Lluís Vives, ha començat un taller de ràdio i televisió a les instal·lacions de la radiotelevisió local de Silla.\nEl CEIP Lluís Vives, ha començat un taller de ràdio i televisió a les instal·lacions de la radiotelevisió local de Silla.\nEls i les alumnes estan ajudats i dirigits per En Agustí Madrigal, exdirector del CEIP Sant Roc\nEls alumnes del CEIP Lluís Vives, han començat un taller de ràdio i televisió ajudats i dirigits per Agustí Madrigal, exdirector del CEIP Sant Roc, a les instal·lacions de la radiotelevisió local de Silla.\nEl programa de ràdio que han començat té com títol, Luís, vives la ràdio? I està dirigit i produït pels mateixos alumnes de sisé de primària.\nAquest projecte forma part de la programació de llengua castellana, ja que des del centre donem molta importància a l'expressió oral i escrita, sent la ràdio un mitjà molt cridaner que afavoreix el desenvolupament d'aquesta part de la programació.\nDes del CEIP Lluís Vives han volgut agrair la col·laboració desinteressada d'Agustí Madrigal, que després d'estar jubilat encara segueix lluitant i ajudant els xiquets i xiquetes de Silla en la seva educació.


"Utilitza la Força, Luke": The American\n"La profunda solitud del samurai només és comparable a la d'un tigre a la jungla". Amb aquest breu extracte del Bushido prologava Jean Pierre Melville la seva obra mestra "Li Samourai" ("El silenci d'un home", 1967), referència indiscutible del present film juntament amb "Xacal" (1973) de Zinnemann.\nI és que el personatge interpretat per Clooney, un fred i hieràtic assassí professional, es mou, efectivament, com una fera acorralada, però no només per un enemic mortal i desconegut, sinó també i sobretot, per la seva pròpia solitud. És evident també, i així ho ha reconegut el realitzador, la influència del Western, ja que l'argument és, en essència, una nova versió de l'arribada d'un foraster de passat fosc a un poble perdut (la seqüència en què Clooney arriba a la plaça d'un fictici Montevecchio i és escrutat pels escassos vilatans és molt reveladora en aquest sentit). Però el cas és que aquest professional li fastigueja la seva pròpia vida, el seu autoimposat aïllament, i arribat amb motiu d'un últim "treball" a aquests solitaris pobles, va a entaular relació amb el rector local i amb una prostituta (la guapíssima Violant Placido ), de la qual acaba enamorant-se.\nDe ritme morós i mínim guió, amb plànols lents i predominantment fixos, "L'americà" és l'antítesi del que avui entenem per cinema d'acció, acostumats com estem a muntatges frenètics, càmeres a l'espatlla i plànols fugaços. És un film centrat en la cara freda i una mica amargada d'un home solitari i fastiguejat, molt ben interpretat per Clooney, que assoleix aquí una de les seves millors actuacions. Un altre punt fort són les localitzacions, molt encertades, i l'ús narratiu que es fa de les mateixes, emfatitzant sempre la solitud del protagonista (vegeu aquests plans zenitals del cotxe recorrent carreteres desolades o els inquietants passejos nocturns de Clooney pels carrerons dels pobles ), igual que en els films d'Anthony Mann, John Ford o Raoul Walsh, el paisatge és incorporat com un element dramàtic més, de manera que si el personatge interpretat per Clooney és el tigre a què al·ludeixo en el títol de la crítica, el paisatge i els recargolats carrerons dels pobles són, sens dubte, la jungla.\nEl mestratge amb què està fotografiada la pel·lícula és inqüestionable (cal tenir en compte que el director porta tota una vida dedicat a la fotografia), tant en el tractament del color i la llum com en els enquadraments, francament bonics. A això cal sumar la força que incorporen algunes seqüències, com la inicial, gèlida i terrible a parts iguals, i el gust pel detall que caracteritza altres (totes les que tenen a veure amb la fabricació i assaigs amb el rifle, que remeten a la ja esmentada "Xacal"). En definitiva un bon thriller a l'europea, i potser per això mateix, poc popular entre el públic.\nPublicat per Marc Magrí Serra a 23:47\nEtiquetes de comentaris: The American 2010


A CONTRATORRENT...: La rutina diària\nEl sol s'aixeca darrera la boirina.\nEl meu horari comença abans que surti el sol, cap a les 5.30 del matí (les 6.30 en horari peninsular que aquí ens belluguem com a Greenwich, però Spain is difFerent). És el millor moment del dia quant a temperatura. Acostuma a fer una brisa agradable i el món està adormit encara. O això sembla! Però estic en un espai rural gestionat per germans de La Salle i aquesta hora ells ja estan resant les seves pregàries a la capella que tinc a escassos metres de l'habitació. El director del centre, el Vicente, un val·lisoletà biòleg i amant dels ocells, sense el consentiment del qual no hi seria aquí, comparteix la tasca de gestió amb el togolès Norbert, un Sant Pau (per envergadura) molt vehement en la seva expressió. A banda hi ha moviment d'altres germans: ha vingut en Paulin, un catxondo, que és el “provincial” que va passant per tots els centres que tenen a Togo, Burkina Faso i Benín, i també dos més que treballen a Burkina. Doncs això, mentre ells resen jo passo per la cuina, ja carregat amb els prismàtics, la càmera, el barret, l'ampolla d’aigua i la llibreta de notes, i em preparo un nescafè i una mica de pa amb melmelada de mango. I començo la ruta.\nCada vespre decideixo quin recorregut faré l'endemà. L'objectiu és visitar totes les diferents zones que ja vaig dividir a l'anterior treball en 33 parcel·les i que aquest any n'he afegit de noves, i fer-ho de manera força regular, és a dir, dedicant un esforç semblant a totes elles. De tant en tant faig recorreguts més focalitzats per ambients. A la finca n'hi ha cinc tipus força diferenciats: els camps (espai àrid fora de l'època de conreu), els bosquets residuals (on també incloc el centre hortícola carregat de manguiers, l'arbre dels mangos, i bananers), els espais més humanitzats (on es troben els edificis i la granja), els senders arbrats que separen les parcel·les, i els embassaments. D'aquests darrers n'hi ha cinc que es van construir entre els 2000 i el 2010 i que han esdevingut un revulsiu en aquest territori presahelià, especialment durant l'estació seca que s'estén des de novembre fins al maig: aigua que permet fer horticultura amb un sistema de canalització i pous, aigua per cuinar i rentar pels veïns, aigua pel bestiar que s'acosta a abeurar-se i aigua, finalment, que ha atret animals salvatges, com els cocodrils, i especialment els ocells. És aquesta diversitat d'ambients en una finca tan petita la que dóna peu a la gran diversitat d'espècies que s'hi troben, motiu pel qual estic aquí amb la meva feina.\nComenço el camí i vaig fent una identificació i recompte de les diferents espècies d'ocells situant-les a cada parcel·la. Si veig que tinc l'oportunitat i les condicions, intento fotografiar els ocells. En alguns casos aquestes acaben essent clau per assegurar-ne la identificació posterior, fins i tot a la tornada a Catalunya, com ja vaig fer fa tres anys. El recorregut matinal m'ocupa entre tres i quatre hores. A partir de les nou la temperatura és prou alta (fàcilment més de 35ºC) com per reduir l'activitat dels ocells, i de passada la meva, així que toca retirar-se. Pel camí em trobo la gent dels poblats veïns que van a treballar, a conduir el bestiar o a la recerca d'aigua, i els nens que van a l'escola (aquesta setmana no, que estan de vacances). Tothom em saluda i malgrat que respecten el que faig, molts, especialment els nens, em demanen caramels o que els faci una foto. De caramels mai en dono ni en porto al damunt perquè no va amb mi. De fotos de tant en tant. El problema és que si em veuen a distància m'ho demanen a crits i sovint espanten aquell ocell que estava a punt de fotografiar. Són mals menors...\nQuan torno al centre intento xerrar una estona amb els monitors del centre. Són autòctons i sempre tenen coses a ensenyar-me, tot i que normalment són ells els que em demanen a mi “com van les coses amb els ocells, Nuani Tshamba?” Torno a l'habitació i toca revisar les notes preses, resoldre els dubtes de certes espècies amb les guies d'ocells, repassar les fotografies per aclarir-ne d'altres... I així passo l'estona fins que és l'hora de dinar, aquí a les 12. És moment per compartir amb els altres l'activitat matinal. I torno cap a l'habitació, com ara. Els altres fan la migdiada, a mi em costa. De vegades ho intento però normalment acabo amb el portàtil mirant un episodi de The Knick sobre el desenvolupament de la cirurgia a la ciutat de Nova York de principis de segle XX. És espectacular! (Pons, la tens a la cua? És un 9/10). També aprofito per llegir alguna cosa com l'’interessant ¿Para qué sirven las aves? de l'ornitòleg Antonio Sandoval, carregat de sensibilitat, d'història i d'anècdotes, i que em va semblar oportú de llegir aquí, o El llindar de l'eternitat, la tercera part de la trilogia del Ken Follet sobre l'època de la Guerra Freda. I també aprofito per escriure al bloc i altres coses, a banda d'introduir les dades del dia als arxius i de descarregar i classificar les fotografies.\nNo sempre es té la sort de veure el sol amb aquesta llum.\nA quarts de cinc de la tarda el sol encara crema, però intento sortir perquè aquí el sol cau tot de cop i a les sis ja ha desaparegut. Així que faig un passeig més suau buscant llocs concrets on fer esperes d'ocells o reviso els cinc embassaments a veure si s'ha acostat algun ocell nou a dormir. De tornada ja gairebé són les set i és hora de sopar. Ho fem a l'exterior perquè sembla que pot córrer l'aire. (Encara no he conegut aquest meravellós dia en què això passa). El sopar s'estén per prendre una infusió de citronel·le (alguns diuen que a través de la suor crees una capa de substància repel·lent de mosquits, però la majoria ho posen en dubte). En aquesta època, però, no hi ha gaire mosquits. La humitat és tan baixa que t'acaba assecant la gola i les fosses nassals. De vegades acompanyem la infusió amb algun producte dolç derivat del cacauet, fet aquí. És un moment molt relaxat, per explicar batalletes i anècdotes diverses. Això sí, la llengua de comunicació és el francès, així que he de fer una mica més d'esforç que la resta per seguir les converses, però cada dia milloro i em suposa una concentració menor.\nLa millor forma de connectar-me: buscar un punt de recepció pel centre i utilitzar el mòbil com a mòdem... Si hi ha sort pots enviar algun correu, sense imatges, clar.\nSeran les nou del vespre que torno cap a l'habitació. El ventilador en marxa una estona, a veure si puc treure una mica de calor del llit i de la roba. Llegeixo una mica. Miro el correu electrònic a través del telèfon, que és l'única manera de comunicar-me amb el món, i intento tancar els ulls per dormir. Abans he dissenyat l'estratègia de demà i m'he pres la corresponent pastilla contra la malària.\nImpossible dormir. Sembla que avui no correrà la brisa. Igual que ahir... i que abans d'ahir. He de tancar el ventilador que les bateries de les plaques solars es descarregaran. M'aixeco, em faig una dutxa. Aquí no pots triar la temperatura de l'aigua, surt com surt. Psicològicament refrescat em torno a allitar...\nsa lluna 23 de març de 2016, a les 20:56\nDoncs sembla que la hibernació em va tocar una mica. Ara, tornant al teu blog, llegeixo amb interès tot el que has estat fent i em treus un somriure.\nTot i que les condicions que descrius no són les millors, crec que el teu treball és fascinant. Poder estar en contacte amb la natura més salvatge, quina passada!!.\nI vull felicitar-te per tot això -perquè tot i ser tan fascinant - jo seria incapaç de "sobreviure" en aquestes condicions. Admiro les ganes i el valor que teniu.\nI agraeixo, també, tot el que comparteixes amb nosaltres.\nSalut, força i aferradetes !!\nignasi 23 de març de 2016, a les 21:18\nGràcies pels comentaris lluneta. Sempre és un plaer rebre les teves aferradetes... i més encara ara que en necessito de ben fresques!\nAugust Garcia i Orri 23 de març de 2016, a les 21:20\nMolt interessant el que ens expliques, Ignasi. Em fascina la feina que feu els ornitòlegs i els científics de camp en general. Si tornés a néixer segurament em repensaria els meus estudis… En fi, passa-t'ho bé malgrat la calor i fes força feina!\nCelebro tornar a llegir-te!\nignasi 23 de març de 2016, a les 21:37\nGràcies August per les teves paraulea. T'he de confessar que malgrat la hibernació t'he llegit al periódico i he entrat en silenci a casa teva i m'he endut el llibre de Wonder que ens recomaves. Una esplèndida lectura que he llegit amb el meu fill i que he conegut gràcies a tu. Per cert que la segona part 'El capítol de Julian' també és molt bo! Salut!\nAugust Garcia i Orri 25 de març de 2016, a les 2:31\nOstres, Ignasi! Ara veig que aquesta hibernació no era del tot real… Ara entenc aquells sorolls que sentia les nits al meu estudi, on tinc els llibres…;)\nCelebro que t'hagi agradat Wonder i també 'El capítol del Julian' i encara més que l'hagis llegit amb el teu fill. Deu haver estat una experiència molt bona, si he d'imaginar-me-la com la que tinc jo quan els el llegeixo a classe. Per cert, m'acabo de llegir el darrer 'Charlotte' i està molt i molt bé, tot i que el tema és més 'de nenes' i els embolics que es fan entre elles (t'ho dic perquè jo a classe ho veig cada dia).\n(acabo de llegir el post de la noia grassoneta i m'ho he passat molt bé!!)\nLaura T. Marcel 28 de març de 2016, a les 20:23\nJa veig que tot i que la teva feina depen una mica de la sort, de si l'ocell aquell dia ve o no ve, i de si els nens te l'espanten o no..., és important la disciplina. És una mica com allò que va dir en Picasso: "si llega la inspiración, que me encuentre trabajando"


Art-cuina - Col·lecció Gelonch-Viladegut\nCol·lecció Gelonch-Viladegut BlogArt, Jackson PollockArt-cuina\nAlguns diletants ociosos i d’altres turiferaris sense causa ens han intentat fer creure que els artistes són uns éssers estranys, malcarats i allunyats dels quefers quotidians. Com si estiguessin dispensats, no se sap molt bé ni per qui ni per què, de les tasques domèstiques: comprar queviures, rentar, rentar-se, nodrir-se, ballar-la amb el banc, etc. En fi, allò que integra la vida de cada dia del comú dels mortals.\nCom que això no és cert, i hi afegeixo, afortunadament, m’ha agradat llegir el llibre Dinner with Jackson Pollock (Assouline), un luxós volum que recupera les receptes que solien cuinar Pollock i la seva esposa, l’artista Lee Krasner, a casa seva. Hi podem llegir, i després de la lectura imaginar, a Jackson Pollock acabant un dels seus drip paintings al taller que estava adjunt a casa seva al poble de Springs (Long Island, estat de Nova York), i cóm per a celebrar-ho, entrava a la cuina i començava a treballar la massa del seu famós pastís de poma, el mateix amb el què va guanyar el concurs de pastissos de la localitat i que el va fer llegendari entre els seus amics i veïns.\nAquesta escena, però, no apareix a Pollock, la pel·lícula basada en una biografia que va guanyar el Pulitzer –Pollock: an American saga– i en la què Ed Harris va cimentar la imatge que existeix del pintor a la cultura popular: la d’un geni assilvestrat i alcoholitzat a qui alguns historiadors contemporanis han diagnosticat, pòstumament i a distància, un trastorn bipolar. Però tampoc no deixa de ser cert que el pintor va morir el 1956, amb només 44 anys, en un accident de trànsit causat perquè conduïa borratxo.\nTot i això, la idíl·lica vinyeta domèstica, amb olor a farina i a poma caramel·litzada, respon a la perfecció a la vida del pintor. O si més no això és el que es reivindica al llibre esmentat. La seva autora, Robyn Lea, va treballar de valent amb la neboda d’ambdós, Francesca Pollock, i va tenir accés a la casa-museu del matrimoni, on va trobar dotzenes de receptes escrites a mà de les què no se’n coneixia l’existència. Van aparèixer, arrugades i tacades de menjar, entre les pàgines dels seus llibres de cuina i guardades en un llibret de gastronomia que va publicar el New York Times el 1942. Algunes, com la de les cebes farcides o la de les mandonguilles sueques, provenien de Stella Pollock, la mare del pintor, que va arribar a treballar com a cuinera en temps de penúries econòmiques. Altres foren prestades per amics, com ara l’amanida de fruita d’Elaine de Kooning, la bullabessa de l’artista Perle Fine o la salsa per als espaguetis de Rita Benton, la dona del seu professor de pintura, Thomas Hart Benton, una figura important a la vida de Pollock.\nL’autora, que va cuinar i fotografiar molts d’aquests plats amb els estris de la parella, reconeix que l’estampa que en surt del seu llibre no quadra a priori amb la imatge de ‘salvatge que dispara pintura’ que es té del capdavanter de l’expressionisme abstracte. “No negaré que fou un home complex amb un considerable problema d’alcoholisme, però preparant el llibre vaig poder imaginar els seus esforços per curar-se, molts cops mal aconsellat per professionals benintencionats però equivocats, i vaig tenir accés a aquest altre costat que descriuen els seus amics, el de l’home sensible i amable a qui li agradava pescar, buscar cloïsses i preparar ‘tortitas’ esponjoses per l’esmorzar”, assegura.\nEls Pollock-Krasner, diu, “tenien un sentit molt modern de la gastronomia” i preferien conrear les seves pròpies verdures i sortir a buscar cloïsses a la costa i bolets salvatges als boscos propers. A casa seva, el menjar de cada dia era important però també funcionava com un arma de seducció social. La parella solia preparar uns elaborats banquets regats amb xampany als què invitaven personatges influents del món de l’art com ara Peggy Guggenheim, que els hi va concedir un préstec per a comprar la casa, el crític Clement Greenberg o l’artista i col·leccionista Alfonso Ossorio. Amb el pas del temps, alguns dels seus amics de Nova-York es van instal·lar a la zona, atrets per aquest estil de vida entre sofisticat i rural.\nPollock cuinava tal com pintava, assegura Lea. I no és estrany que la seva especialitat fos fornejar pastissos i pans, com ara la seva cèlebre barra de sègol, que preparava els dissabtes, seguint la costum puritana de no cuinar els diumenges. “La seva aproximació a la pintura, que tenia una clara estructura visual, no és diferent al procés de fer pastissos, que requereix ser precís i en el qual res no és accidental. Treballar la massa és quelcom molt rítmic, igual com ho era la forma en què ballava al voltant de la tela quan pintava”, escriu l’autora. Pollock va aprendre de la seva mare a fer el pastís de poma i ho considerava el seu plat estrella, sobretot després de guanyar el primer premi a la Fira de Pescadors de Springs. Els veïns, a qui divertia que el “millor pintor viu dels Estats Units”, com el va ungir la revista Life ja el 1949, volgués discutir amb ells sobre quines són les millors cloïsses per a preparar el chowder, i apreciaven tan aquell pastís que compraven les porcions per endavant, abans que arribessin al bar del poble. Només els més ràpids es convertien en propietaris d’efímers i deliciosos ‘pollocks’.\nPollock, cuina, chowder, farina, pollocks, cloïsses, pastissos, bolets, pintura, amics, marketing…vida!\nEtiquetes: Art, Jackson Pollock


AVISOS PARROQUIALS SETMANALS: [21 NOVEMBRE 2021] – UPA · Pilar + Magdalena\nAVISOS PARROQUIALS SETMANALS: [21 NOVEMBRE 2021]\nAvisos parroquials 21 novembre 2021.\n1. Un any més, Càritas parroquial de l’UPA Pilar Magdalena col·laborarem amb el voluntariat Vicencià (grup Sant Andreu de Lleida) en la seva campanya de Nadal de recollida d’aliments, en suport a les 135 famílies, en situació de vulnerabilitat, que atenen durant tot l’any.\nNo podem deixar ningú sense atendre, tal com Jesús ens va ensenyar.\nPodeu aportar aliments bàsics, dolços típics de Nadal i productes d’higiene personal.\nLa recollida serà des del dia 21 de novembre fins al dia 19 de desembre.\nPodeu dipositar els aliments i productes d’higiene a les caixes que trobareu a l’entrada de les nostres esglésies de Maria Magdalena i del Pilar.\nUs agraïm la vostra generositat!\n2. Us recordem que dissabte vinent 27 de novembre de les 10 a les 12 h, tindrem una sessió formativa per a persones que ja fan o voldrien fer, el servei de llegir les lectures a les misses.Aquesta activitat l’ha organitzat l’Arxiprestat de la Seu Vella i serà a la casa de l’Església- Acadèmia Mariana.\nLa primera part de la sessió tractarà de l’espiritualitat del lector/a, i a la segona part s‘oferiran consells pràctics per a millorar aquest important servei. Les persones interessades cal que us apunteu en acabar les misses.\nDe moment s’han apuntat 10 persones.\n3. Us fem avinent l’horari del servei d’escolta i acollida destinat a tota persona que vulgui ser escoltada amb estima i confidencialment, i que el duen a termer persones voluntàries de la nostra Unitat Pastoral.\nAquest servei gratuït el fem als locals de la nostra església de Maria Magdalena, carrer Ramon Llull 10, els dilluns de sis a set de la tarda i els divendres de les 10 a les 12 h.\n4. Informem als grups que esteu treballant el qüestionari del Sínode convocat pel nostre papa Francesc, que durant la setmana vinent hauríeu de lliurar els resums a la Montserrat Canals, secretària del nostre Consell Pastoral. Ella en farà un resum de totes les aportacions. Aquest resum el presentarem i el treballarem a la Trobada Parroquial Comunitària que tindrem dissabte 11 de desembre, de 10 a 12 del matí a la Sala polivalent “Andrea” de Maria Magdalena\nCategory: Avisos 19/11/2021\nAnteriorPrevious post:“Viure l’Evangeli avui!” – Diumenge 21 de novembre de 2021 – Per: Gna. Mª Mercedes Tellechea c.m.SegüentNext post:“Full Dominical” Bisbat de Lleida (21.Nov.2021)


L'imamat (àrab: إمامة, imāma) és pels musulmans xiïtes la «direcció suprema» després de la mort del profeta Muhàmmad. Així els quatre primers califes foren els imams de la comunitat, però després d'Alí ibn Abi-Tàlib els califes omeies no foren reconeguts per tots els corrents (ni després els abbàssides).\nPels ismaïlites, que acceptaven el conceptes fonamentals del imamisme, hi havia cicles històrics. En cada cicle set imams succeïen al profeta parlant (natik) i el darrer imam de cada època esdevenia el profeta parlant de la següent. A la sisena època els fatimites foren reconeguts com a imams modificant la doctrina que el darrer imam de la sisena era havia de tornar com a profeta de la setena era junt amb el mahdi. L'aparició d'aquest fou postergada indefinidament i es va passar per un període anomenat d'ocultació (satr). la successió fatimita va fer necessari establir un imamat permanent (mustakarr) i un imamat en dipòsit (mustawda). El 1094 a la mort d'al-Mustànsir, es va dividir en dues branques, el tayyibites que va reconèixer imam a at-Tàyyib i negava la seva mort assegurant que estava amagat; i la que va reconèixer al seu fill Nizar que va formar el corrent ismaïlita nizarita; el 1164 es va formular la doctrina de la resurrecció (kiyama) l'imam revelador de les veritats esotèriques fou posat per sota del nalik (anunciador de la llei); en la seva essència l'imam fou definit com la manifestació (mazhar) del verb (kalima) del manament de Déu (amr); el creient arribava a la naixença espiritual o resurrecció per la reconeixença de l'essència de l'imam.\nObtingut de «https://ca.wikipedia.org/w/index.php?title=Imamat&oldid=28948892»


Ajudes a la promoció de l'economia sostenible a la Comunitat Valenciana\nLa Generalitat convoca ajudes a accions d'economia sostenible (empreses socials, economia del bé comú...)\nLa Conselleria d’Economia Sostenible, Sectors Productius, Comerç i Treball ha publicat Resolució , per la qual s’efectua la convocatòria anticipada de les ajudes destinades a la promoció de l’economia sostenible a la Comunitat Valenciana per a l’exercici 2019.\nAquesta convocatoria te com a finalitat la promoció de l’economia sostenible a la Comunitat Valenciana, a través del finançament d’actuacions de foment i difusió de la cultura i pràctiques de les empreses socials i de l’economia del bé comú.\nLes empreses que podran acollir-se a les subvencions previstes en aquestes bases, són les següents:\nAssociacions, fundacions i altres entitats i organitzacions sense ànim de lucre que tinguen entre les seues finalitats la promoció i el foment dels principis vinculats a l’empresa social i/o a l’Economia del Bé Comú.\nPetites i mitjanes empreses (pimes) amb personalitat jurídica pròpia que realitzen actuacions vinculades a la implantació de la cultura i pràctica de l’empresa social i de l’Economia del Bé Comú.\nCentres, instituts i ens universitaris especialitzats que duguen a terme activitats d’investigació o de formació especialitzada en matèries vinculades a l’economia sostenible, l’empresa social o l’Economia del Bé Comú, ja tinguen personalitat jurídica pròpia, ja depenguen d’una universitat o hi estiguen adscrits, en aquest supòsit, la sol·licitud haurà d’estar subscrita pel representant legal d’aquesta última.\nEs important tindre en compte quan inizia el termini per a la presentació de sol·licituds per a les ajudes convocades per mitjà d’aquesta convocatòria. En aquest cas, s'initziará el dia 1 de març de 2019 fins al 29 de març de 2019, ambdós inclusivament.\nPer a més informació podeu consultar el text íntegre de la convocatòria i, així mateix, visitar la nostra Base de dades d'ajudes i subvencions.


3 de juliol de 2020 – CATAC-CTS/IAC\n3 de juliol de 2020 Import Actualitat\nEn una setmana a Lleida s'han registrat 365 casos, molt més que els que hi havia hagut en plena pandèmia al març o l'abril. Salut demana "abaixar el ritme" a Lleida, però descarta confinaments selectius.\nHo justifica dient que vol identificar les persones que hi entren malgrat tenir ordre d'allunyament judicial de l'establiment. Acusat de robatori un home negre per l'error d'un programa de reconeixement facial…\nValentia per transformar les residències (Garcia Navarro es desautoritza per dissenyar el nou model)\nHem de reflexionar (i és curiós que el consell vingui d'un històric gestor de l'actual model) sobre si podem transformar el model d'atenció sense la participació dels cuidadors informals. Si ens referim a l'atenció domiciliària a persones grans dependents, la mitjana d'atenció diària és de 39 minuts al dia incloent-hi tasques directes d'atenció personal i tasques de neteja de la llar. Els professionals que atenen la gent gran ho fan amb salaris entre un 35 i un 40% inferiors als seus homòlegs del sector sanitari. Els qui han mantingut aquests salaris en la negociació col·lectiva i han marcat aquests ràtios de personal en les normatives estatals i autonòmiques no poden ser els únics que tinguin ara la responsabilitat de dissenyar el nou model d'atenció.\n«Sembla que tornen les qüestions fonamentals sobre el capitalisme»\nLa principal força causant de la reproducció de les desigualtats és la competència capitalista en si mateixa, més que no pas l'intercanvi desigual, el capitalisme monopolista o la coerció imperial extraeconòmica. Entrevista a Anwar Shaikh, un dels principals economistes radicals del món.\nDirector General de la OMS: hemos llegado a la conclusión de que la COVID-19 puede considerarse una pandemia\nDesde la OMS hemos llevado a cabo una evaluación permanente de este brote y estamos profundamente preocupados tanto por los alarmantes niveles de propagación y gravedad, como por los alarmantes niveles de inacción… Esta es la primera pandemia causada por un coronavirus… Y cada día hemos hecho un llamamiento a los países para que adopten medidas urgentes y agresivas.


Zvonařka Apartment Praga República Txeca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nZvonařka ApartmentApartamentU Zvonarky 2536/1d, Praga 02, Praga, República Txeca, 120 00 - Veure al mapaExcel·lent8,6Basada en12comentarisZvonařka ApartmentVeure més fotos"Very nice place, near to the center and metro."MilenaIsraelVeure més fotosVeure totes les 37 fotos\nZvonařka Apartment, ubicat a Praga 02, Praga, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Zvonařka Apartment és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, ascensor. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix moltes oportunitats d'oci úniques, com jardí, esports d'aigua (no motoritzats). Zvonařka Apartment és la vostra destinació si buscau allotjament de qualitat a Praga.\nL’allotjament no disposa de recepció. Podeu recollir les claus a: Francouzska 9, 120 00 Prague. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Zvonařka Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 350 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


EL FRUTAL | 4010168034034\n/ EL FRUTAL\nHABA Ref. 4010168034034\nUn joc cooperatiu on els jugadors han d’intentar agafar les fruites dels arbres abans que se les mengi el corb. Permet treballar els colors, els nombres i la col·laboració per assolir objectius. I el millor de tot és que es pot jugar a artir dels 3 anys!.El Frutal ha esdevingut un clàssic per als mé...\nData d'edició : 10/10/2015\nUn joc cooperatiu on els jugadors han d’intentar agafar les fruites dels arbres abans que se les mengi el corb. Permet treballar els colors, els nombres i la col·laboració per assolir objectius. I el millor de tot és que es pot jugar a artir dels 3 anys!.\nEl Frutal ha esdevingut un clàssic per als més menuts, es pot començar a jugar a partir dels 3 anys, les seves regles són molt senzilles, és cooperatiu, està molt ben dissenyat, les fruites de fusta i els cistellets trenats fan d’ell un joc que entra pels ulls i a més, als petits també els hi agrada el component de tensió que ofereix la cursa contra el corb.\nEl joc consisteix en un gran taulell quadrat on hi ha representats 4 arbres fruiters (pomer -verd-, perer -groc-, cirerer-vermell- i prunera -morat-). En aquests arbres hi ha les seves corresponents fruites, fetes de fusta.\nCada jugador disposa d’un cistellet on guardar les fruites que cullin.\nAl mig del taulell hi ha el dibuix d’un corb i a un costat deixarem 9 peces d’un puzzle amb el qual es pot fer aquets mateix dibuix.\nPer finalitzar disposem d’un dau que ens diu de quin arbre podem agafar les fruites. Si el resultat del dau és:\ncolor vermell: podem agafar una cirera\ncolor verd: podem agafar una poma\ncolor groc: podem agafar una pera\ncolor morat: podem agafar una pruna\ncistellet: podem agafar una fruita de l’arbre que volguem\ncorb: hem de col·locar una peça del puzzle sobre el dibuix que hi ha al centre del taulell.\nEs tracta d’un joc cooperatiu… bé, de fet si que hi ha competició però no entre els jugadors sinò contra el corb. Tots els jugadors tracten de recollir les fruites abans que es completi el puzzle del corb. Si quan el puzzle s’ha finalitzat encara hi ha fruites als arbres, el guanyador és el corb. Si s’han recollit totes les fruites abans de finalitzar el puzzle, els guanyadors són tots els jugadors.\nDimensions\t37 x 27 cm\n+3, +4, +6\nfins a 4 jugadors


L'Ànima del Corb Cec: 1er Objectiu SAL 100 mini cors\nmontse navarro 7 de febrer de 2011 a les 16:23\ngenial, et felicito això és imaginació i reciclatge.\nSilvana 7 de febrer de 2011 a les 16:36\nGràcies! Es fa el que es pot!\nCuchitri 10 de febrer de 2011 a les 11:06\nQue xulu!!!!!!!! però que faràs en aquesta tela? is de question!\nSilvana 10 de febrer de 2011 a les 11:13\nDoncs, encara no sé si en faré un moneder, una bosseta o en faré un coixinet. Quan en tigui ganes ho sabré XD


jyväskyla - barcelona: I wouldn't know what to do\nHi ha gent que sap fer la compra, gent que compra el més essencial, i que no es passa amb els capricis o les coses poc útils.\nAquesta gent no és qui ha omplert aquesta nevera, amb 4,8 quilos de ketchup.\nTots els edificis finlandesos tenen això: un refugi nuclear. També ens van donar informació sobre com sobreviure a un desastre nuclear el primer dia que vam anar a la universitat. En principi no ha de passar res, però mai se sap. Al final de la informació deia: en cas de dubte pregunta a la teva tutora que fer: I wouldn't know what to do. Si aquesta és la resposta, doncs anem bé!\nHe mirat i buscat, i no hi ha cap central nuclear a Jyväskylä, per què tanta seguretat? a Ascó tenen refugis com aquest? No ho sé, però sospito que aquestes portes estan relacionades amb els veïns que tenen els finlandesos. Sabíeu que durant la guerra freda, Finlàndia era el país més fred de tots? A més era l'únic país no alineat. Suposo que es devien sentir més propers als Estats Units, però amb la potent URSS al costat, a veure qui diu res!\nPublicat per finfred a 6:13\nAnònim 3 d’octubre de 2009 a les 0:56\nNo, no. Al nostre pais petit no hi han refugis. Aixó és cosa de paisos molt rics.\nTambé a Suissa hi han refugis per a la població. Però si peta, millor que peti estant a fora que a dins.\nA fora ni t´enteres i a dins imagina´t els dubtes de si sortir o no sortir quan els aliments s´acabin (hi han aliments al refugi?).\nfinfred 3 d’octubre de 2009 a les 2:11\nfinfred 3 d’octubre de 2009 a les 2:21\nCarai! ara m'has plantejat dos dubtes que espero no respondre mai. No sé si prefereixo que m'agafi a dins o a fora, i en cas que hi hagués menjar, estaria a dins, i per tant no ho sabré fins que no hi entri\nLluís 5 d’octubre de 2009 a les 11:39\nEl Ketchup és una descoordinació en la compra mensual de la casa, o és intencionadament. Pq si tot peta i al refugi només hi teniu ketchup durareu 4 dies.\ncarles 6 d’octubre de 2009 a les 8:47\nel ketchup venia de sèrie amb la casa, ja hi era quan vaig arribar. De totes maneres, crec que ketchup amb aigua deu ser com isostar\nEt maleeixo Benjamin Franklin!\n“On doit parler l’anglais!”\nPrimer dia de neu!\nHelsinki - Jyväskylä - Tallin\nketchup o catsup


pregàries, – PENSAMENTS DIVERGENTS\nV. Obriu-me els llavis, Senyor. R. I proclamaré la vostra lloança.\nSenyor Déu nostre, dirigiu i encamineu tots els nostres pensaments, paraules i obres a major honra i glòria vostra. I vós, Verge Santíssima, obtingueu del vostre Fill que amb tota atenció i devoció que puguem dir el vostre Santíssim Rosari, el qual us oferim per l’exaltació de la santa Fe catòlica, per les nostres necessitats espirituals i temporals, i pel bé i sufragi dels vius i difunts que siguin més del vostre grat i de la nostra principal obligació.\nSÍMBOL DELS APOSTÒLS\nCrec en un Déu, Pare totpoderós, creador del cel i de la terra; i en Jesucrist, únic fill seu, Senyor nostre;\nEl qual fou concebut per obra de l’Esperit Sant, nasqué de Maria Verge;\nPatí sota el poder de Ponç Pilat, fou crucificat, mort i sepultat i davallà als inferns.\nRessuscità al tercer dia d’entre els morts; se’n pujà al cel, on seu a la dreta de Déu Pare totpoderós; i d’allí ha de venir a judicar els vius i els morts.\nCrec en l’Esperit Sant; la santa Mare Església Catòlica, apostòlica i romana.\nLa comunió dels sants; la remissió dels pecats.\nLa resurrecció de la carn i la vida perdurable.\nLectura i reflexió\nParenostre+10 Avemaria+Glòria+Oració de Fàtima\n1. L’encarnació del Fill de Déu\nL’àngel li digué: No tinguis por, Maria. Déu t’ha concedit la seva gràcia. Tindràs un fill i li posaràs el nom de Jesús… Maria va dir:\nSóc l’esclava del Senyor: que es compleixin en mi les teves paraules. I l’àngel es va retirar. (Cf. Lc 1, 26-38)\n2. Maria visita la seva cosina Elisabet\nQuan Elisabet sentí la salutació de Maria, l’infant va saltar dins les seves entranyes, i Elisabet quedà plena de l’Esperit Sant. I cridà amb totes les forces:\nEts beneïda entre totes les dones i és beneït el fruit de les teves entranyes!…\nFeliç tu que has cregut: allò que el Senyor t’ha anunciat es complirà! (Cf. Lc 1, 39-45)\n3-El naixement de Jesús a Betlem\nL’àngel digué als pastors:\nNo tingueu por. Us anuncio una bona nova que portarà a tot el poble una gran alegria: avui, a la ciutat de David, us ha nascut un salvador, que és el Messies, el Senyor. (Cf. Lc 2, 1-19)\n4. La presentació de Jesús al temple\nSimeó prengué l’Infant en braços i beneí Déu dient: Ara, Senyor, deixa que el teu servent se’n vagi en pau, com li havies promès… Simeó va beneir-los i digué a Maria, la seva mare:\nAquest infant serà motiu que a Israel molts caiguin i molts d’altres s’aixequin; serà una senyera combatuda, i a tu mateixa una espasa et traspassarà l’ànima. (Cf. Lc 2, 22-35)\n5. Jesús perdut i trobat al temple\nAl cap de tres dies el van trobar al temple, assegut entre els mestres de la Llei. En veure’l allà, la seva mare li digué: Fill meu, per què t’has portat així amb nosaltres? El teu pare i jo et buscàvem amb ànsia. Ell els respongué: Per què em buscàveu? No sabíeu que jo havia d’estar a casa del meu Pare? (Cf. Lc 2, 41-52)\n1. L’oració de Jesús a l’hort de Getsemaní\nLlavors Jesús digué: Sento a l’ànima una tristor de mort. Quedeu-vos aquí i vetlleu amb mi. S’avançà un tros enllà, es prosternà amb el front a terra i pregava dient: «Pare meu, si és possible, que aquesta copa s’allunyi de mi. Però que no es faci com jo vull, sinó com tu vols». (Cf. Mt 26, 36-46)\n2. Els assots a Jesús lligat a la columna\nPilat els deia: Però quin mal ha fet? Ells cridaren encara més fort: Crucifica’l!\nPilat, volent acontentar la gent, els deixà lliure Barrabàs i va entregar Jesús, després de fer-lo assotar, perquè fos crucificat. (Cf. Mc 15, 12-15)\n3. La coronació d’espines\nEls soldats es van endur Jesús dins el pretori i reuniren al seu voltant tota la cohort. El van despullar, el cobriren amb una capa de color escarlata i li posaren al cap una corona d’espines i a la mà dreta una canya. S’agenollaven al seu davant i l’escarnien dient: Salve, rei dels jueus! (Cf. Mt 27, 27-31)\n4. Jesús, amb la creu al coll, camí del Calvari\nJesús, portant-se ell mateix la creu, va sortir cap a l’indret anomenat «Lloc de la calavera». Allà el crucificaren. Pilat va fer escriure un rètol i el féu posar a la creu. Hi havia escrit: «Jesús de Natzaret, el rei dels jueus». (Cf. Jn 19, 17-19)\n5. La crucifixió i mort del Senyor\nJesús veient la seva mare i, al costat d’ella, el deixeble que ell estimava, digué: Dona, aquí tens el teu fill. Després digué al deixeble: Aquí tens la teva mare. Tot seguit Jesús va dir: Tinc set… Quan Jesús hagué pres el vinagre, va dir: Tot s’ha complert. Llavors inclinà el cap i va lliurar l’esperit. (Cf. Jn 19, 26-30)\n1. La resurrecció del Fill de Déu\nEls àngels els digueren: Per què busqueu entre els morts aquell qui viu? No és aquí: ha ressuscitat. Recordeu què us va dir quan encara era a Galilea. Elles van recordar les paraules de Jesús. Llavors se’n tornaren del sepulcre i van anunciar tot això als Onze i als altres. (Cf. Lc 24, 1-9)\n2. L’ascensió de Jesús al Cel\nJesús els digué: «Quan l’Esperit Sant vindrà damunt vostre, rebreu una força que us farà testimonis meus a Jerusalem, a tot Judea, a Samaria i fins a l’extrem de la terra. Quan hagué dit això, es va enlairar davant d’ells; un núvol se l’endugué, i el deixaren de veure». (Cf. Ac 1, 8-11)\n3. La vinguda de l’Esperit Sant\nLa diada de la Pentecosta, els deixebles es trobaven reunits tots junts. Llavors se’ls van aparèixer unes llengües com de foc, que es distribuïen i es posaven sobre cada un d’ells. Tots van quedar plens de l’Esperit Sant. (Cf. Hech 2, 1-6)\n4. L’assumpció de Maria al Cel\nAleshores es va obrir el temple de Déu que hi ha al cel. Llavors aparegué una dona que tenia el sol per vestit, amb la lluna sota els peus, i duia al cap una corona de dotze estrelles. (Cf. Ap. 11, 19–12, 1-10)\n5. La coronació de Maria com a reina i senyora de cels i terra\nEntra la princesa tota radiant, el seu vestit és de brocats d’or. Guarnida amb brodats és conduïda al rei: l’acompanya el seguici de donzelles amigues. Conduïdes entre cants de festa, entren al palau del rei. (Cf. Sal 45, 14-16)\nJesús es va presentar a Joan, vora el Jordà, a fer-se batejar per ell. Un cop batejat, Jesús sortí de l’aigua. Davant d’ell el cel s’obrí, i Jesús veié l’Esperit de Déu que baixava com un colom i venia damunt d’ell.\nI una veu digué des del cel: Aquest és el meu Fill, el meu estimat, en qui m’he complagut. (Cf. Mt 3, 13-17)\nLa mare de Jesús li diu: No tenen vi. Jesús li respon: Dona, i jo què hi tinc a veure? Encara no ha arribat la meva hora. La seva mare diu als servidors: Feu tot el que ell us digui… Així va començar Jesús els seus senyals prodigiosos a Canà de Galilea. (Cf. Jn 2, 1-11)\nJesús començà a predicar. Deia: Convertiu-vos, que el Regne del cel és a prop… Jesús recorria tot Galilea, ensenyant a les sinagogues, anunciant la bona nova del Regne i guarint entre el poble malalties i xacres de tota mena. (Cf. Mt, 4, 17.23)\nJesús es transfigurà davant d’ells; la seva cara es tornà resplendent com el sol, i els seus vestits, blancs com la llum… Encara parlava, quan els cobrí un núvol lluminós, i una veu digué des del núvol: Aquest és el meu Fill, el meu estimat, en qui m’he complagut; escolteu-lo. (Cf. Mt 17, 1-9)\nLLETANIES I CONCLUSIÓ DEL SANT ROSARI\nV. Senyor, tingueu pietat. R. Senyor tingueu pietat.\nV. Crist, tingueu pietat. R. Crist, tingueu pietat.\nV. Senyor, tingueu pietat. R. Senyor, tingueu pietat.\nV. Crist, oïu-nos. R. Crist, oïu-nos.\nV. Crist, escolteu-nos. R. Crist, escolteu-nos.\nV. Déu, Pare celestial. R. Tingueu pietat de nosaltres.\nV. Déu, Fill redemptor del món R. Tingueu pietat de nosaltres.\nV. Déu, Esperit Sant R. Tingueu pietat de nosaltres.\nV. Trinitat Santa, un sol Déu R. Tingueu pietat de nosaltres.\nSanta Maria R. Pregueu per nosaltres.\nArca de l’aliança-Auxili dels cristians-Casa daurada-Causa de la nostra alegria-Consoladora dels afligits-Estel del matí-Mare admirable-Mare amable-Mare castíssima-Mare de l’Església-Mare de la divina gràcia-Mare del bon consell-Mare del Creador-Mare del Crist-Mare del Salvador-Mare immaculada-Mare puríssima-Mare sense corrupció-Mare virginal-Mirall de justícia-Porta del cel-Refugi dels pecadors-Reina al cel assumpta-Reina concebuda sens pecat original-Reina de la pau-Reina de les famílies-Reina de les verges-Reina de tots els sants-Reina del sacratíssim Rosari-Reina dels àngels-Reina dels apòstols-Reina dels confessors-Reina dels màrtirs-Reina dels patriarques-Reina dels profetes-Rosa mística-Salut dels malalts-Santa Mare de Déu-Santa Verge de les Verges-Seu de la saviesa-Torre de David-Torre de marfil-Vas espiritual-Vas honorable-Vas insigne de devoció-Verge clement-Verge fidel-Verge potent-Verge predicable-Verge prudentíssima-Verge venerable.\nAnyell de Déu que lleveu el pecat del món. R. Perdoneu-nos, Senyor.\nAnyell de Déu que lleveu el pecat del món. R. Escolteu-nos, Senyor.\nAnyell de Déu que lleveu el pecat del món. R.Tingueu.pietat.de nosaltres.\nPregueu per nosaltres, santa Mare de Déu. R.Perquè siguem dignes de les promeses de nostre Senyor Jesucrist.\nDéu vos salve Maria, Reina i Mare de misericòrdia, vida, dolcesa i esperança nostra.\nDéu vos salve, a vós cridem els desterrats fills d’Eva; a vós sospirem, gemint i plorant en aquesta vall de llàgrimes.\nAra doncs, advocada nostra, eixos ulls vostres, tan misericordiosos, gireu-los envers nosaltres; i després d’aquest exili, mostreu-nos Jesús, fruit beneït del vostre sant ventre.\nOh clementíssima, Oh pietosa, oh dolça sempre Verge Maria!\nPregueu per nosaltres, santa Mare de Déu, perquè siguem dignes de les promeses del nostre Senyor Jesucrist. Amén.\nConcediu, Senyor Déu, als vostres servents que frueixin de salut perpètua en l’ànima i en el cos; i que per la gloriosa intercessió de la benaurada sempre Verge Maria, siguin ara, alliberats de tristesa, i gaudeixin després l’alegria eterna del cel. Us ho demanem per Crist, Senyor nostre. Amén.\nPER LA SENYAL DE LA SANTA CREU\nEn nom del Pare, del Fill i de l’Esperit Sant, Amén\nPare nostre, que esteu en el cel, sigui santificat el vostre nom;\nfaci’s la vostra voluntat, així en la terra com es fa en el cel.\nEl nostre pa de cada dia doneu-nos, Senyor, el dia d’avui;\ni perdoneu les nostres culpes, així com nosaltres perdonem els nostres deutors;\ni no permeteu que nosaltres caiguem en la temptació; ans deslliureu-nos de qualsevol mal. Amén.\nDEU VOS SALVE MARIA\nDéu vos salve, Maria, plena de gràcia; el Senyor és amb Vós;\nbeneita sou Vós entre totes les dones i beneit és el fruit del vostre sant ventre, Jesús.\nSanta Maria, Mare de Déu, pregueu per nosaltres, pecadors, ara i en l’hora de la nostra mort.\nGlòria al Pare, glòria al Fill i glòria a l’Esperit Sant. Com era en un principi, és ara i serà sempre pel segles dels segles, Amén.\nORACIÓ DE FÀTIMA\nOh, Jesús meu, perdona els nostres pecats, lliure’ns del foc de l’infer, i lleva al cel a totes les ànimes especialment les més necessitades de la teva misericòrdia\nRosendo Oliva 10 d'agost de 2016 2 de desembre de 2016 del perdò\n← empenta definitiva,\nd’opcions personals i dels seus impactes →


Una desena de tractors es manifesten per Lleida per reclamar solucions a la crisi de preus de la fruita dolça | Lleida.com\nUna desena de tractors convocats per Unió de Pagesos (UP) s'han manifestat pel centre de Lleida per reclamar solucions a al crisi de preus de la fruita dolça. El sindicat demana al govern espanyol ajuts de "mínims" després d'una campanya que ha registrat novament pèrdues, xifrades en 90 MEUR.\nEl responsable nacional de la fruita dolça del sindicat, Francesc Pena, ha assegurat que els pagesos han arribat a una situació "insostenible" que ha provocat que molts hagin plegat i també repercutirà en les centrals fructícoles perquè no rebran quilos de fruita per poder treballar. Pena ha apostat per una "reconversió profunda" del sector perquè es pugui reestructurar i recuperar d'aquesta situació que s'allarga des del 2014 amb el veto rus.\nUP ha convocat aquest dimecres al matí una tractorada a Lleida, des del Camp d'Esports fins a la subdelegació del govern espanyol, per reclamar solucions per al sector e la fruita dolça, que pateix una greu crisi des de fa anys. El sindicat ha fet arribar al subdelegat un document amb mesures per combatre la crisi, entre les quals un ajut de mínims per tal que el traslladi als responsables del Ministeri d'Agricultura.


La Universitat d'Alacant i la Generalitat Valenciana formen mediadors en contextos interculturals. Actualitat Universitària\nLa Universitat d'Alacant i la Gener..diadors en contextos interculturals\nLa Universitat d'Alacant i la Generalitat Valenciana formen mediadors en contextos interculturals\nEl dijous 2 comença i permetrà l'habilitació professional com a mediadors interculturals en el registre de mediadors interculturals de la GV\nAlacant, 2 de maig de 2013\nLa directora general d'Integració i Cooperació de la Generalitat Valenciana, Herminia Palomar Pérez; el degà de la Facultat de Dret de la Universitat d'Alacant, Pedro José Femenía López; i la directora del curs i directora acadèmica d'University of Alacant Intellectual Property & Information Technology (UAIPIT), Lydia Esteve González, inauguren, el dijous 2 de maig de 2013, el curs especialitzat La mediació en contextos interculturals, que comença el mateix dia i es perllongarà fins al 7 de juny. Organitzat per la Universitat d'Alacant-UAIPIT i la Direcció General d'Integració i Cooperació de la Generalitat Valenciana, l'obertura del curs serà a partir de les 16 h, en la sala multimèdia de l'edifici de Rectorat de la UA.\nEl curs pretén que l'alumnat conega els aspectes més rellevants de la mediació en contextos interculturals, per a la qual cosa destina classes presencials i participatives que seran impartides des d'una perspectiva teòrica i pràctica, i amb l'objecte que puguen habilitar-se com a mediadors interculturals en el registre de mediadors interculturals de la Generalitat Valenciana i en futurs registres nacionals de mediadors. Quatre mòduls reparteixen la programació, que ha disposat conferències i debats, entre altres activitats.\nEls objectius del curs passen per conèixer tots els aspectes que intervenen en la pràctica de la mediació intercultural i l’afecten, com és saber quines alternatives hi ha per a solucionar conflictes, els elements que intervenen en la resolució de tipus de conflictes, el marc jurídic que l’afecta, etc.\nEl curs es desenvoluparà en la sala multimèdia de l'edifici de Rectorat i en les aules A1/0-12P, A1/0-13P i A1/1-36X de l'Aulari I de la UA.


Una testimoni de Jehovà venç la batalla per cirurgia sense transfusió\nSENTÈNCIA A CATALUNYA\nLa dona va demanar operar-se en la sanitat pública i, davant la falta de resposta, ho va haver de fer en una clínica privada\nEl TSJC condemna la Generalitat a indemnitzar la pacient per l'"anormal" funcionament de l'Administració\nDilluns, 17/07/2017 | Actualitzat el 18/07/2017 a les 17:34 CEST\nVictoria P. B. és testimoni de Jehovà. La seva religió no li permet rebre cap transfusió de sang. L'octubre del 2010 se li va diagnosticar una malaltia cardíaca. No li quedava cap més remei que sotmetre's a una operació per canviar la vàlvula aòrtica que tenia afectada. Va intentar que la sanitat pública la intervingués mitjançant la tècnica de “cirurgia sense sang”r; (sense transfusió), però, després d'esperar cinc mesos que li responguessin, es va posar en mans de la clínica privada Teknon. El Tribunal Superior de Justícia de Catalunya (TSJC) ha condemnat ara el Servei Català de la Salut a indemnitzar-la amb 22.847 euros per l'“anormal”r; funcionament de l'Administració sanitària, al considerar que la Generalitat hauria d'haver contestat a la seva petició i haver-se esforçat a buscar una solució.\nEls magistrats de la sala contenciosa administrativa han admès el recurs de la dona, representada per l'advocat Iván Jiménez Aybar, i han acordat revocar la sentència exculpatòria que havia dictat un jutge el juliol del 2016. L'alt tribunal català ha donat la raó a Victoria P. B. perquè el Servei Català de la Salut “va frustrar la confiança legítima”r; que tenia la pacient per ser atesa en un hospital de la xarxa pública, com ella va sol·licitar, i que, finalment, "es va veure obligada a recórrer a un centre privat i sufragar-se les despeses d'intervenció una vegada va constatar l'agreujament" del seu estat de salut.\nLa sentència destaca que, a l'haver d'abonar les despeses de la intervenció a la clínica privada, el “funcionament anormal”r; de l'Administració sanitària va causar a la dona "un dany antijurídic”r; perquè va superar els barems de "qualitat objectivament exigible" en funció dels “actuals estàndards socials”r;. Subratlla que la “pèrdua d'oportunitat”r; que la pacient fos operada amb un tractament alternatiu a l'habitual en la sanitat pública no és un perjudici "material", sinó la "incertesa" al voltant del que hauria pogut passar si s'hagués actuat d'una altra manera. Per això, s'assembla al "dany moral" i és procedent la indemnització. La sentència pot ser recorreguda davant el Tribunal Suprem.\nA Victoria P. B. se li va diagnosticar l'afectació cardíaca a l'Hospital Comarcal de l'Alt Penedès l'octubre del 2010. Davant la possibilitat que necessités una operació, se la va enviar a l'especialista a l'Hospital de Bellvitge, on se li va confirmar que havia de passar pel quiròfan. La dona va consentir la intervenció quirúrgica, però va posar una limitació: que s'efectués però sense transfusió de sang. El facultatiu que la va atendre el 22 de novembre del 2010 li va manifestar que ell estava disposat a fer-ho al mateix centre, però que la resta de l'equip mèdic s'hi negaria. Per això, li va aconsellar que sol·licités la derivació a un altre hospital de Barcelona on sí que es pogués fer. L'endemà, la malalta va formular la sol·licitud.\nMentre esperava resposta, la dona va empitjorar i el 20 de febrer del 2011 va tornar a ser ingressada novament a l'Hospital Comarcal de l'Alt Penedès. La seva família va tornar a insistir en la petició i, davant la falta de resposta, va recórrer al Síndic de Greuges. Al final, el 16 de març del 2011, la pacient va ser intervinguda a la clínica privada Teknon. La sentència destaca que quan a Bellvitge se li va comunicar que podia ser derivada a un altre centre públic, a la dona se li “van generar unes expectatives legítimes que la seva petició seria objecte d'examen en un termini raonable i fins i tot podria ser atesa”r;, quan no va ser així. Aquesta confiança “es va veure frustrada”r; al no rebre resposta per part de l'Administració.\nLa resolució addueix, a més, que “ha quedat acreditat”r; que abans una altra pacient havia sigut intervinguda amb “cirurgia sense sang”r; en un hospital públic i que diferents centres sanitaris de la capital catalana tenen protocols d'actuació en aquests casos. El tribunal argumenta que l'Administració tampoc “va explorar”r; la possibilitat que aquesta cirurgia fos realitzada fora de Catalunya, “sent rellevant que el sistema nacional de salut es basa en el principi d'igualtat”r;.\nLa sentència també recull l'escrit remès pel Síndic de Greuges al fill de la dona en què li explicava que havia rebut altres queixes per la mateixa situació, de manera que havia recomanat a l'Administració sanitària que oferís als ciutadans alternatives al tractament amb transfusió sanguínia o la derivació a centres hospitalaris on poguessin ser intervinguts mitjançant aquesta tècnica. El Síndic, segons el tribunal, va reiterar en diverses ocasions informació sobre la petició de Victoria P. B. El Servei Català de la Salut no el va informar fins a l'abril del 2012 (després de l'operació) que no disposava de cap centre sanitari especialitzat al qual pogués derivar la pacient. La resposta va arribar tard.\nTemes: Tribunal Superior de Justícia de Catalunya ( TSJC ) Testimonis de Jehovà Justícia


Segueix actiu el Pla Neucat i baixa la cota de neu - Actualitat - Altanto!! Revista\nLleida Alcarràs agricultura, fruticultura, ramaderia DAAM crisi econòmica Partits polítics Unió Pagesos Torres de Segre delictes sindicat agrari handbol mobilitzacions ciutadanes Catalunya Mossos d'Esquadra Seròs futbol Festa Major festes i celebracions Generalitat centres educatius ajuntaments Soses empreses Massalcoreig Aitona\nSegueix actiu el Pla Neucat i baixa la cota de neu\nÉs probable que nevi al Segrià en cotes superiors a 100 metres\nEl darrer butlletí del Servei Meteorològic (SMC) indica que, fins les 13.00 hores d'avui divendres, és probable que s'acumulin gruixos de neu superior o igual a 0 cm a cotes superiors a 100 metres a la comarca del Segrià. El secretari general d'Interior, Relacions Institucionals i Participació, Joan Boada, ha informat de la situació a Catalunya durant una reunió aquesta matí i ha alertat sobretot del perill de gelades que arribaran a tot el territori a partir d'avui, per la qual cosa ha recomanat que s'evitin els desplaçaments per carretera innecessaris. La neu deixarà pas a unes molt baixes temperatures i gelades que poden afectar sobretot a la xarxa viària secundària de Catalunya durant tot el cap de setmana. En aquests moments la situació actual a la xarxa viària és d'unes 90 carreteres afectades per la neu i el gel, de les quals 15 es troben tallades completament, 50 amb ús obligatori de cadenes i 11 amb el pas restringit als camions.\nA les 08.40 hores del matí ha quedat restablert completament tant el pas de vehicles com de camions per l'autopista AP-7 a la frontera entre França i Catalunya, igual que la N-II en aquest punt, que també s'ha obert en els dos sentits als volts de les 09.45 hores. En aquests moments, més de 500 patrulles de trànsit i Mossos d'Esquadra treballen arreu del territori per garantir la seguretat i la mobilitat per carretera i prevenir incidents a les zones afectades pel temporal.